རྒྱལ་སྤྱིའི་ཉེས་ཡངས་ཚོགས་པ་དང་།འགྲོ་བ་མིའི་ཐོབ་ཐང་ལྟ་ཞིབ་ཚོགས་པ།རང་དབང་ཁང་པ་སོགས་ཁེ་མེད་ཚོགས་པ་༡༤ཡིས་བསྒྲགས་གཏམ་ཞིག་སྤེལ་ནས་ཧཱང་ཅི་འཕྲལ་དུ་གློད་གྲོལ་གཏོང་དགོས་པ་དང་།ཧཱང་ཅི་ཡི་ཁྲིམས་རྩོད་པས་ཁོང་གི་ཚེ་སྲོག་ལ་ཉེན་ཁ་ཆེན་པོ་འདུག་ཅེས་བརྗོད་འདུགདེ་བཞིན་ཁོང་ཚོའི་བསྒྲགས་གཏམ་ནང་།སྨྲ་བརྗོད་རང་དབང་གི་ཐོབ་ཐང་སྤྱད་ནས་ཞི་བའི་ལས་འགུལ་སྤེལ་བར་བཀག་ཉར་བྱས་པའི་ཧཱང་ཅི་རྒྱ་ནག་གཞུང་གིས་ཆ་རྐྱེན་གང་ཡང་མེད་པའི་སྒོ་ནས་འཕྲལ་དུ་གློད་གྲོལ་གཏོང་དགོས་པ་དང་།སྨྲ་བརྗོད་རང་དབང་ཕྲོགས་ཏེ་བཙོན་འཇུག་བྱས་པའི་བཙོན་པ་རྣམས་ཀྱི་ན་ཚ་དུས་ཐོག་བཅོས་མ་བཅུག་པར་ནར་འགྱངས་བྱེད་བཞིན་པ་ནི་མནར་གཅོད་བྱེད་སྟངས་ཤིག་ཡིན་པས།དེ་འཕྲལ་དུ་མཚམས་འཇོག་དགོས་པ་སོགས་འཁོད་འདུག